Številka: 007-12/2008

Datum: 4. 12. 2017

**MESTNEMU SVETU**

**MESTNE OBČINE PTUJ**

Zadeva**: Osnutek (predlog) Odloka o spremembi Odloka o ustanovitvi podjetja Javne službe Ptuj, d. o. o. – skrajšani postopek**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. in 89. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam mestnemu svetu v obravnavo in sprejemosnutek (predlog) Odloka o spremembi Odloka o ustanovitvi podjetja Javne službe Ptuj, d. o. o. po skrajšanem postopku.

 **Miran SENČAR,**

 **župan Mestne občine Ptuj**

**Priloge:**

* osnutek (predlog) odloka z obrazložitvijo,
* Odlok o ustanovitvi podjetja Javne službe Ptuj, d.o.o. (Uradni vestnik Mestne občine Ptuj, št. 7/13, 9/14, 11/16 in 14/17 - NPB).

**OSNUTEK (PREDLOG)**

**DECEMBER 2017**

Na podlagi 25. in 28. člena [Zakona o gospodarskih javnih službah](http://zakonodaja.gov.si/rpsi/r02/predpis_ZAKO272.html) (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 473. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17), drugega odstavka 61. člena [Zakona o lokalni samoupravi](http://zakonodaja.gov.si/rpsi/r07/predpis_ZAKO5247.html) (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US) in 12. člena [Statuta Mestne občine Ptuj](http://www.lex-localis.info/KatalogInformacij/PodrobnostiDokumenta.aspx?SectionID=c4883977-8f2e-4a1d-9867-23397e1dde77) (Uradni vestnik Mestne občine Ptuj, št. 9/07), je Mestni svet Mestne občine Ptuj na \_\_\_\_ seji, dne \_\_\_\_\_\_, sprejel

**ODLOK**

**o spremembi Odloka o ustanovitvi podjetja Javne službe Ptuj, d. o. o.**

1. **člen**

V Odloku o ustanovitvi podjetja Javne službe Ptuj, d.o.o. (Uradni vestnik Mestne občine Ptuj, št. 7/13, 9/14, 11/16 in 14/17; v nadaljevanju: odlok)se 10. člen spremeni tako, da glasi:

»***10 . člen***

*(osnovni kapital in poslovni deleži)*

*(1) Osnovni kapital podjetja znaša nominalno 600.650,00 (šeststo tisoč ­šeststo petdeset eurov 00/100) EUR.*

*(2) Celotni znesek osnovnega kapitala predstavlja poslovni delež edinega družbenika Mestne občine Ptuj, in izražen v odstotkih, znaša 100 (sto) %.*

*(3) Ustanoviteljica podjetja lahko sklene, da se poveča osnovni kapital podjetja.«.*

1. **člen**

Ta odlok prične veljati petnajsti dan po objavi v Uradnem vest­niku Mestne občine Ptuj.

Številka: 007-12/2008

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_

**OBRAZLOŽITEV**

Predložena sprememba Odloka o ustanovitvi podjetja Javne službe Ptuj, d. o. o. (Uradni vestnik Mestne občine Ptuj, št. 7/13, 9/14, 11/16 in 14/17; v nadaljevanju: odlok) se predlaga v povezavi s Predlogom Sklepa o povečanju osnovnega kapitala ter o spremembi Akta o ustanovitvi družbe Javne službe Ptuj, d.o.o., ki je prav tako obravnavan na decembrski seji mestnega sveta.

Zaradi predlagane izročitve stvarnega vložka v obliki zemljišča s parc. št. 831/4, k.o. Rogoznica, v lasti Mestne občine Ptuj ter v ocenjeni tržni vrednosti 85.600,00 EUR, se povečuje osnovni kapital družbe, zaradi česar je potrebno tudi ustrezno spremeniti odlok o ustanovitvi. V skladu z navedenim se spreminja 10. člen veljavnega odloka. Podrobnejša pojasnila glede pravnih podlag ter glede same nepremičnine so navedena v obrazložitvi k predlogu Sklepa o povečanju osnovnega kapitala ter o spremembi Akta o ustanovitvi družbe Javne službe Ptuj, d.o.o. in priloženem poročilu o stvarnih vložkih.

Navedena sprememba spreminja obstoječ predpis v manjši meri, zato na podlagi navedenega in v skladu z 89. členom Poslovnika Mestnega sveta Mestne občine Ptuj predlagam sprejem Odloka o spremembi Odloka o ustanovitvi podjetja Javne službe Ptuj, d. o. o. po skrajšanem postopku.

Pripravila:

Adela Ferme  **Miran SENČAR,**

 **župan Mestne občine Ptuj**